ATKLĀTA KONKURSA
“Būvprojekta izstrāde 3D BIM vidē ēkas, Jēkaba ielā 11, Rīgā atjaunošanai un pielāgošanai Latvijas Republikas Saeimas vajadzībām, kā arī būvprojekta autoruzraudzības veikšana un 3D BIM aktualizēšana būvdarbu laikā”

Iepirkuma komisijas atbildes uz ieinteresētā piegādātāja uzdotajiem jautājumiem
(apstiprināta iepirkuma komisijas 2026.gada 19.jūnija sēdē)


Jautājumi: 
Lūdzam Pasūtītāju sniegt skaidrojumu un nepieciešamības gadījumā precizēt Nolikumu šādos jautājumos:
1. Par Nolikuma 4.9. punktā norādīto atsauci
Nolikuma 4.9. punktā norādīts: “Lai apliecinātu Nolikuma 3.11. punkta izpildi, apakšuzņēmējam jāiesniedz…”. Vienlaikus Nolikuma attiecīgajā sadaļā nav identificējams 3.11. punkts.
Lūdzam precizēt, uz kuru Nolikuma punktu faktiski attiecas Nolikuma 4.9. punktā noteiktā prasība, un veikt attiecīgu labojumu Nolikumā.
1. Par Nolikuma 9.4.1. punktā minētajām iekārtu datu lapām
Nolikuma 9.4.1. punktā noteikts, ka, vērtējot tehnisko piedāvājumu, Iepirkuma komisija pārbauda, vai ir iesniegts Nolikuma 2. pielikumā pievienotais apliecinājums un norādīto iekārtu datu lapas.
Lūdzam precizēt, vai šajā iepirkumā pretendentam tehniskā piedāvājuma sastāvā ir jāiesniedz iekārtu datu lapas. Ja šāda prasība šajā iepirkumā nav paredzēta, lūdzam labot Nolikuma 9.4.1. punktu, svītrojot norādi uz iekārtu datu lapām.
1. Par Nolikuma 3.9. un 4.9. punktu savstarpējo atbilstību
Nolikuma 3.9. punktā noteikts, ka apakšuzņēmējam, kuram būs jāstrādā ar klasificēto informāciju darbu izpildē, industriālās drošības sertifikātam jābūt spēkā uz plānoto līguma noslēgšanas brīdi.
Savukārt Nolikuma 4.9. punktā noteikts, ka apakšuzņēmējam, kuram nav spēkā esoša industriālās drošības sertifikāta, jāiesniedz apliecinājums, ka gadījumā, ja pretendents tiks atzīts par uzvarētāju, tas 5 darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, iesniegs Pasūtītājam attiecīgā sertifikāta kopiju.
Lūdzam precizēt, kurš termiņš ir piemērojams apakšuzņēmēja industriālās drošības sertifikāta iesniegšanai — vai sertifikātam jābūt spēkā uz plānoto līguma noslēgšanas brīdi, vai arī tas jāiesniedz 5 darba dienu laikā pēc lēmuma par līguma slēgšanas tiesību piešķiršanu spēkā stāšanās. Lūdzam novērst minēto neskaidrību Nolikumā.
1. Par Nolikuma 10.7. punktā lietoto terminu “nominēti apakšuzņēmēji”
Nolikuma iepriekšējos punktos lietots jēdziens “piesaistītie apakšuzņēmēji”, savukārt Nolikuma 10.7. punktā lietots termins “nominēti apakšuzņēmēji”.
Lūdzam precizēt, vai ar Nolikuma 10.7. punktā minētajiem “nominētiem apakšuzņēmējiem” ir saprotami visi pretendenta piedāvājumā norādītie apakšuzņēmēji, vai tikai noteikti/kritiski apakšuzņēmēji. Ja ar šo terminu ir domāta tikai konkrēta apakšuzņēmēju kategorija, lūdzam precizēt tās pazīmes.
1. Par Nolikuma 3.3. un 4.3. punktu formulējumu attiecībā uz ārvalstu pretendentiem
Nolikuma 3.3. punktā attiecībā uz ārvalstīs reģistrētu pretendentu lietots formulējums “sertifikātam pieejai valsts noslēpuma pakāpei tam darbam nodotos dokumentus”, kas nav viennozīmīgi saprotams.
Lūdzam precizēt minēto formulējumu, lai būtu skaidrs, kāda veida industriālās drošības sertifikāts ārvalstīs reģistrētam pretendentam ir jāiesniedz un kādai slepenības pakāpei tam jābūt pielīdzināmam.
Ņemot vērā, ka minētie jautājumi attiecas uz piedāvājuma sagatavošanai būtiskām Nolikuma prasībām, tajā skaitā tehniskā piedāvājuma saturu un apakšuzņēmēju dokumentu iesniegšanas kārtību, lūdzam pēc skaidrojumu sniegšanas un/vai Nolikuma grozījumu veikšanas pagarināt piedāvājumu iesniegšanas termiņu, lai pretendentiem būtu samērīgs laiks sagatavot piedāvājumus atbilstoši precizētajām prasībām.

Atbilde: 
Atbilstoši nolikuma 1.5.3.punktam, ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
Ņemot vērā, ka atbilžu sagatavošanai objektīvi ir nepieciešams vairāk laika, proti, jautājumi no ieinteresētā piegādātāja saņemti dienā, kas ir pēdējā diena atbilžu sniegšanai, kā arī, ņemot vērā noteikto piedāvājumu sagatavošanas termiņu, iepirkuma komisija konstatē, ka ieinteresētais piegādātājs nav laikus uzdevis jautājumus par iepirkumu un attiecīgi atbildes uz jautājumiem netiks sniegtas. 

